Дарашэвічынскі дэсант

Дарашэвічынскі дэсант 2—3 ліпеня 1944 года — тактычны рачны дэсант, высаджаны катэрамі Дняпроўскай ваеннай флатыліі ў ходзе Беларускай наступальнай аперацыі Вялікай Айчыннай вайны.

 План аперацыі 
У ходзе беларускай наступальнай аперацыі караблі Прыпяцкага атрада Дняпроўскай флатыліі (камандуючы флатыліяй капітан 1-га рангу В. В. Грыгор’еў) падтрымлівалі наступленне часцей 61-й арміі (камандуючы генерал-лейтэнант П. А. Бялоў) 1-га Беларускага фронту (камандуючы Маршал Савецкага Саюза К. К. Ракасоўскі). У мэтах паскарэння наступлення па ініцыятыве армейскага камандавання было прынята рашэнне высадзіць сіламі 2-й брыгады рачных караблёў флатыліі (у аперацыі былі задзейнічаны 2 бронекатэры і 2 паўглісеры) дэсант у сяле Дарашэвічы Петрыкаўскага раёна Гомельскай вобласці. Колькасць дэсанту складала 230 чалавек (вучэбная рота са складу 51-й стралковай дывізіі, 66-ы асобны атрад дэгазацыі і дымамамаскіроўкі флатыліі), камандзір высадкі — капітан-лейтэнант І. П. Міхайлаў.

У Дарашэвічах праціўнік размяшчаў двума батальёнамі пяхоты, некалькімі танкамі і гарматамі са складу 2-й нямецкай арміі (камандуючы генерал-палкоўнік Вальтэр Вайс).

 Дзеянні дэсанту 
У ноч на 2 ліпеня 1944 года караблі выйшлі з базы ў Петрыкаве. У 7:45 раніцы катэры высадзілі групу хімікаў флатыліі у 5 кіламетрах на ўсход ад Дарашэвічаў (у аперацыі яны выконвалі ролю атрада спецыяльнага прызначэння), пасля чаго разведгрупа і бронекатэры паралельна рухаліся да мэты па беразе і па Прыпяці. Прыкладна ў 9:40 разведчыкі ўварваліся на ўсходнюю ўскраіну сяла і адцягнулі на сябе ўвагу ворага, а катэры ў гэты час высадзілі асноўныя сілы дэсанту непасрэдна ў Дарашэвічах. Бой за населены пункт скончыўся яго вызваленнем каля 11 гадзін раніцы. Судны аказвалі байцам артылерыйскую падтрымку.

Аднак да наступлення цемры немцы распачалі некалькі контратак, спрабуючы адбіць сяло. У ноч з 2 на 3 ліпеня сілы дэсанта самі перайшлі ў контратаку, выбіўшы немцаў з пазіцый у рукапашнай сутычцы. Гэты начны бой апынуўся найбольш кровапралітным. Раніцай 3 ліпеня немцы зноў атакавалі, але да таго часу на дапамогу дэсанту прыбыў атрад катэраў. Праціўнік быў рассеяны моцным артылерыйскім агнём. Да зыходу дня баі ў раёне вёскі спыніліся, праціўнік адышоўРязанцев В. И. По речным дорогам войны (От Сталинграда до Берлина): Документальная повесть. — СПб.: Лениздат, 1994. — 341 с. — ISBN 5-289-01774-7. — С. 180—189..

У баі знішчана некалькі дзясяткаў салдат праціўніка, знішчана 4 танкі. Страты дэсанту былі нязначнымі: са складу разведатрада флатыліі загінула 4 маракі, звыш 10 былі параненыя, у экіпажах катэраў загінулі двое і быў цяжка паранены адзін маракРязанцев В. И. По речным дорогам войны (От Сталинграда до Берлина): Документальная повесть. — СПб.: Лениздат, 1994. — 341 с. — ISBN 5-289-01774-7. — С. 188—189.. Па-геройску загінуламу ў гэтым баі камандзіру 66-га асобнага атрада дэгазацыі і дымамаскіроўкі флатыліі малодшаму лейтэнанту М. П. Чаламу пасмяротна прысвоена званне Героя Савецкага Саюза.

Вызваленне Дарашэвічаў паскорыла прасоўванне савецкіх войск уздоўж Прыпяці.

 Крыніцы 

 Літаратура 
 Григорьев В. В. И корабли штурмовали Берлин / [лит. запись Н. Н. Ланина]. — М.: Воениздат, 1984. — 253 с. : 6 л. ил. — (Военные мемуары).
 Золотарев В. А., Козлов И. А. Три столетия Российского флота. — Том 4. СПб: Полигон, 2005.
 Домошенкин С., Вербовой А. Десантные действия Днепровской флотилии на Припяти // Морской сборник. — 2015. — № 5 (2018). — С. 80—91.

 Спасылкі 
 О подвиге Н. П. Чалого на сайте «Герои страны».

Катэгорыя:1944 год у Беларусі
Катэгорыя:Ліпень 1944 года
Катэгорыя:Бітвы Германіі
Катэгорыя:Бітвы СССР
Катэгорыя:Бітвы паводле алфавіта
Катэгорыя:Гісторыя Петрыкаўскага раёна